  Анжелика Тихонова корреспондент Удмуртъёслэн «Гербер» йӧскалык шулдыръяськонзы элькунамы 2017-тӥ арын 17-тӥ инвожое ортчоз. Со Можга ёросын Можга кар вӧзын радъяськоз. Улосвыл кивалтэтлэн азьвалтэтэзлэн кенешоназ  6-тӥ тулыспалэ со сярысь ивортӥз элькунысь йӧскалык политикая министрлэн воштӥсез Людмила Соковикова. Ӟуч «Масленица» ортчоз 26-тӥ тулыспалэ Сарапул ёросысь Сигаево черкогуртын, поръёслэн «Семык» шулдыръяськонзы — 10-тӥ инвожое Грак ёросысь Иж-Бобья гуртын, бесерманъёслэн «Корбанзы» — чакланъёсъя 3-тӥ инвожое Яр ёросын Яр каргурт вӧзын, бигеръёслэн «Сабантуй» шулдыръяськонзы — 8-тӥ пӧсьтолэзе Сарапул карын. Улосвыл кивалтэт 2017-тӥ арын йӧскалык шулдыръяськонъёсты ортчытыны муниципал кылдытэтъёслы коньдэткуспо трансфертъёсты люконэз юнматӥз. Соослэн огъя быдӟалазы 2 миллион 375 сюрс манет луиз. Тодэ вайытом, кылем арын элькун «Гербер» 25-тӥ инвожое Сюмси ёросысь Пӧбья гуртын ортчиз. Москваын 2016-тӥ арын удмурт йӧскалык шулдыръяськонэз 16-тӥ пӧсьтолэзе ортчытӥзы, туэ со 1-тӥ пӧсьтолэзе радъяськыны быгатоз. «Гербер»: кибашлыослэн городоксы, шулдыръяськон но ӝук вӧсян Тегъёс: Лулчеберет Можга Удмуртия йӧскалыклулчеберет Гербер удмуртъёс  